**Volebný poriadok pre voľby do Rady školy**

pri Katolíckej spojenej škole, Školská 9, Nemšová

**Časť I. Všeobecné ustanovenia**

(1) Voľby Rady školy (ďalej len „RŠ“) vyhlasuje zriaďovateľ v súlade s Vyhláškou Ministerstva školstva SR č. 291/2004 z 15. apríla 2004, ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení. Voľby sú všeobecné, slobodné, rovné a tajné.

Voľby do RŠ sa uskutočnia dňa 09.11.2021 a volí sa nasledovne:

* Zástupcovia rodičov ZŠ, v priestoroch recepcie školy, v čase od 07:00 – 17:00, ( volí sa princípom, jedna rodina má jeden volebný hlas ).
* Zástupca rodičov MŠ, v priestoroch MŠ, v čase od 06:00 – 16:00, ( volí sa princípom, jedna rodina má jeden volebný hlas ).
* Zástupca pedagogických zamestnancov ZŠ, v zborovni školy, v čase od 8:00 -10:00.
* Zástupca pedagogických zamestnancov MŠ, v priestoroch MŠ, v čase od 8:00 -10:00.
* Zástupca nepedagogických zamestnancov, na sekretariáte školy, v čase od 8:00 -12:00.

2) Voľby do rady školy budú platné, ak je prítomná nadpolovičná väčšina oprávnených voličov. Ak sa nezišla nadpolovičná väčšina oprávnených voličov, zriaďovateľom poverený zástupca školy vyhlási opakovanú voľbu, pričom pri opakovaných voľbách nie je podmienkou účasť nadpolovičnej väčšiny oprávnených voličov. Oprávnenými voličmi pre voľbu členov RŠ zo zástupcov rodičov sú rodičia detí ZŠ.

3) RŠ má 11 členov a pozostáva z nasledujúcich zástupcov:

* štyria zástupcovia rodičov volení vo voľbách rodičmi školy, jeden rodič ako zástupca rodičov MŠ, a traja rodičia ako zástupcovia rodičov ZŠ,
* jeden zástupca pedagogických zamestnancov volený vo voľbách pedagogickými zamestnancami základnej školy,
* jeden zástupca pedagogických zamestnancov volený vo voľbách pedagogickými zamestnancami materskej školy,
* jeden zástupca nepedagogických zamestnancov volený vo voľbách nepedagogickými zamestnancami školy,
* štyria delegovaní zástupcovia zriaďovateľa.

(4) Riaditeľ školy zvyčajným spôsobom zvolá pedagogických zamestnancov, osobitne nepedagogických zamestnancov a zvolá rodičov žiakov školy (ďalej len "volič")

(5) Kandidáta na voleného člena rady školy môže po jeho súhlase navrhnúť ktorýkoľvek z

Voličov alebo sa môže navrhnúť sám. Voľby sa uskutočnia tajným hlasovaním. Platný hlasovací lístok je ten, na ktorom je označený určený alebo nižší počet kandidátov ustanovený pre túto skupinu voličov v rade školy.

(6) Na postup pri voľbách volených zástupcov do rady školy sa vzťahuje ustanovenie § 6

ods. 5.

(7) Do rady školy sú zvolení vo voľbách za členov rady školy tí zástupcovia pedagogických zamestnancov, nepedagogických zamestnancov, rodičov žiakov školy, ktorí vo voľbách získali najvyšší počet hlasov prítomných voličov.

(8) Na čele rady školy je predseda, ktorého zvolí rada školy zo svojich členov nadpolovičnou väčšinou členov rady školy.

(9) Členom rady školy nemôže byť riaditeľ školy, zástupca riaditeľa školy, riaditeľ

školského zariadenia ani zástupca riaditeľa školského zariadenia.

(10) Voľby RŠ riadi volebná komisia (ďalej aj VK), ktorú menuje riaditeľ školy. Volebná komisia je zložená najmenej z troch členov. Členom volebnej komisie môže byť iba ten, kto súhlasí so svojím členstvom vo volebnej komisii. Žiadny člen VK nemôže kandidovať vo voľbách, ktoré riadi.

7) VK otvorí voľby a stanoví dĺžku trvania volieb, oboznámi voličov so spôsobom hlasovania a korektným označením voľby kandidáta, pred vydaním hlasovacieho lístka voličovi zabezpečí jeho zapísanie do prezenčnej listiny (meno a priezvisko, podpis). Pri voľbách zástupcov rodičov sú prípustné i viaceré prezenčné listiny, napr. podľa jednotlivých tried školy, pritom však pri voľbe zástupcu rodičov do RŠ môžu rodičia uplatniť len jeden hlas bez rozdielu počtu ich detí v ZŠ. Riešenie sporných prípadov je v kompetencii VK.

VK zabezpečí, že vytlačené hlasovacie lístky, ktoré neboli vydané voličom so zapísaním voliča do prezenčnej listiny, budú preukázateľne vyradené z procesu volieb. Riaditeľ školy v spolupráci s VK pred voľbami zabezpečí vyhotovenie hlasovacích lístkov s vhodnými identifikačnými znakmi, napr. pečiatkou.

9) Volebná komisia po skončení volieb spočíta odovzdané hlasovacie lístky a spočíta hlasy na platných hlasovacích lístkoch. Pri sčítaní hlasovacích lístkov sú prítomní len členovia VK. Platné sú len tie hlasovacie lístky, na ktorých je označený zakrúžkovaním určený alebo nižší počet kandidátov podľa jednotlivých častí tohto volebného poriadku. Hlasovací lístok je neplatný, ak je kandidát označený iným spôsobom ako zakrúžkovaním alebo je zakrúžkovaný vyšší ako stanovený počet kandidátov.

10) Volebná komisia vyhotoví zápisnice z volieb RŠ v každej skupine voličov, ktorá volí svojich zástupcov v RŠ, ktorú podpíšu všetci členovia VK a overí ju riaditeľ školy. Súčasťou každej zápisnice sú prezenčné listiny voličov.

11) Zápisnica vyhotovená VK obsahuje aspoň nasledujúce skutočnosti:

označenie volieb

termín konania volieb

počet oprávnených voličov

počet zúčastnených voličov

zoznam všetkých navrhnutých kandidátov s uvedením počtu platných hlasov, ktoré získali

zoznam zvolených členov RŠ 12) Volebná komisia vyhlási a zverejní výsledky volieb publikovaním v priestoroch školy a na webovej stránke školy a odovzdá zápisnice zriaďovateľovi a riaditeľovi školy. Zápisnice budú archivované v ZŠ po celé funkčné obdobie rady školy spolu s hlasovacími lístkami.

13) Ustanovujúce zasadnutie RŠ zabezpečí riaditeľ školy.

14) Na ustanovujúcom zasadnutí RŠ, ktorú zvoláva riaditeľ školy, si členovia RŠ spomedzi seba zvolia predsedu RŠ. Z ustanovujúceho zasadnutia RŠ sa vyhotoví zápisnica, ktorá obsahuje najmä opis priebehu a výsledky volieb do RŠ, mená a priezviská členov RŠ, meno a priezvisko zvoleného predsedu RŠ a ďalšie skutočnosti týkajúce sa zasadnutia. Vyhotovenie zápisnice zabezpečí riaditeľ školy, ktorý zápisnicu podpíše spolu s novozvoleným predsedom RŠ. Prílohou k zápisnici sú prezenčné listiny voličov a dokumentácia o voľbe a delegovaní členov do RŠ. Zápisnicu a prezenčné listiny v dvoch vyhotoveniach je povinný predseda RŠ doručiť zriaďovateľovi, a to najneskôr do troch dní od skončenia ustanovujúceho zasadnutia RŠ.

**Časť II. Voľby zástupcov pedagogických zamestnancov**

zabezpečí riaditeľ školy v spolupráci s volebnou komisiou.

1) Volebný lístok obsahuje očíslovaný zoznam všetkých pedagogických zamestnancov školy, ktorí volebnej komisii neoznámia svoj nesúhlas s kandidatúrou

2) Každý volič – pedagogický zamestnanec, môže na volebnom lístku vyznačiť zakrúžkovaním najviac 1 kandidáta za pedagogických zamestnancov ZŠ a v MŠ 1 kandidáta za pedagogických zamestnancov MŠ , uvedených na volebnom lístku. Platný je ten volebný lístok, na ktorom je zakrúžkovaný určený, alebo nižší počet kandidátov. Volebný lístok, ktorý je inak upravený, je neplatný.

3) Členom RŠ sa stáva kandidát s najvyšším počtom získaných hlasov za pedagogických zamestnancov. V prípade rovnakého počtu hlasov sa uskutoční podľa §1, ods. 9 žrebovanie a členom RŠ sa stáva vyžrebovaný kandidát.

**Časť III. Voľby zástupcu nepedagogických zamestnancov**

zabezpečí riaditeľ školy v spolupráci s volebnou komisiou.

1) Volebný lístok obsahuje očíslovaný zoznam všetkých nepedagogických zamestnancov školy, ktorí súhlasia s kandidatúrou.

2) Každý volič – nepedagogický zamestnanec môže na volebnom lístku vyznačiť zakrúžkovaním najviac jedného kandidáta uvedeného na volebnom lístku. Volebný lístok, ktorý je inak upravený, je neplatný. 3) Členom RŠ sa stáva kandidát s najvyšším počtom získaných hlasov za pedagogických zamestnancov. V prípade rovnakého počtu hlasov sa uskutoční podľa §1, ods. 9 žrebovanie a členom RŠ sa stáva vyžrebovaný kandidát.

**Časť IV. Voľby zástupcov rodičov**

Zabezpečí riaditeľ školy**.**

1) Kandidáta na voleného člena RŠ môže po jeho súhlase navrhnúť ktorýkoľvek z voličov alebo môže sám oznámiť svoje rozhodnutie kandidovať do RŠ. Termín podľa vyhlásenia volieb do RŠ.

2) Volebná komisia prijíma návrhy na kandidátov, zostaví kandidátku, pripraví prezenčné listiny voličov, ktoré môžu byť viaceré, zostavené podľa jednotlivých tried ZŠ, vyhotoví volebné lístky, ktoré budú obsahovať očíslovaný zoznam navrhnutých kandidátov a budú obsahovať dátum konania volieb. Skontroluje pripravenosť volieb a hlasovacej urny a zabezpečí transparentný priebeh volieb.

3) Volebný lístok obsahuje zoznam všetkých kandidátov s uvedenou triedou ZŠ, ktorú dieťa kandidáta navštevuje.

4) Každý volič môže na volebnom lístku vyznačiť zakrúžkovaním poradových čísel najviac Troch kandidátov za rodičov ZŠ a jedného rodiča MŠ, uvedených na volebnom lístku. Platný je ten volebný lístok, na ktorom je zakrúžkovaný určený, alebo nižší počet kandidátov. Volebný lístok, ktorý je inak upravený, je neplatný.

5) Rodičia – voliči si môžu uplatniť len jeden hlas bez rozdielu na počet detí v škole.

6) Členmi RŠ sa stávajú prví traja kandidáti podľa počtu získaných hlasov za rodičov žiakov ZŠ a kandidát s najvyšším počtom hlasov za rodičov z MŠ. V prípade rovnakého počtu hlasov sa uskutoční podľa §1, ods. 9 žrebovanie a členom RŠ sa stáva vyžrebovaný kandidát.

7) Voľby do rady školy sa môžu uskutočniť, ak je prítomná nadpolovičná väčšina oprávnených voličov. Ak sa nezišla nadpolovičná väčšina oprávnených voličov, riaditeľ vyhlasuje druhé kolo volieb na 10.11.2021.

V Nemšovej, 20.10.2021 PaedDr. Lubomír Král, PhD.

riaditeľ školy